|  |
| --- |
| **Частична предварителна оценка на въздействието** |
| **Институция:**Министерство на регионалното развитие и благоустройството (МРРБ) | **Нормативен акт:**Постановление на Министерския съвет за определяне на условията и реда за назначаване на български и чуждестранни граждани в съвместните структури за подпомагане на изпълнението и за определяне на системата за осъществяване на първо ниво на контрол по програмите за европейско териториално сътрудничество, в които Република България участва за периода 2021-2027 г. |
|  | **………………………………………………** |
| **Лице за контакт:**Станка Димитрова – Началник-отдел "Програми ИНТЕРРЕГ - ИПП Трансгранично сътрудничество", Дирекция "Управление на териториалното сътрудничество" (УТС) | **Телефон и ел. поща:**02/9405 505SDimitrova@mrrb.government.bg |
| Министерството на регионалното развитие и благоустройството (МРРБ) е определено за водещо ведомство по програмите за териториално сътрудничество за програмен период 2021-2027 г. съгласно т. 3, буква „о“ от Решение № 196 на Министерския съвет от 2019 г. за одобряване на анализ на социално-икономическото развитие на България 2007-2017 г. за определяне на националните приоритети за периода 2021-2027 г., на списък с целите на политиките, които да бъдат подкрепени през програмен период 2021-2027 г., и на списък с програми и водещи ведомства за разработването им. От друга страна, отговорните структури по програмите за териториално сътрудничество са определени в Решение № 712 на Министерския съвет от 2020 г. за определяне на структурите, отговорни за управлението, контрола, отчетността, координацията и одита на програмите, съфинансирани от Eвропейския фонд за регионално развитие, Eвропейския социален фонд+, Kохезионния фонд, Eвропейския фонд за морско дело, рибарство и аквакултури, Фонда за справедлив преход, Европейския фонд за гарантиране на земеделието, Европейския земеделски фонд за развитие на селските райони, Фонд „Вътрешна сигурност”, Фонд „Убежище и миграция“ и Инструмента за финансово подпомагане на управлението на границите и за визите като част от Фонда за интегрирано управление на границите за програмен период 2021-2027 г., и програмите за сътрудничество, в които Република България участва за програмен период 2021–2027 г. (РМС № 712 от 06.10.2020 г.). Настоящата частична предварителна оценка на въздействието на проект на постановление на Министерския съвет се обуславя, аналогично на двата предходни програмни периода, от необходимостта от осигуряване на съответните структури (съгласно Регламент (ЕС) 2021/1059 на Европейския парламент и на Съвета от 24 юни 2021 година), за управлението и изпълнението на 12-те програми за териториално сътрудничество, в които България участва през новия програмен период. С приемането на предложения акт от Министерския съвет ще се определят условията и реда за назначаване на български и чуждестранни граждани (извън щата на МРРБ) в съвместните структури по програмите за трансгранично сътрудничество (ТГС), както и ще се определи системата за осъществяване на първо ниво на контрол по програмите за териториално сътрудничество в периода 2021-2027 г. Възнагражденията на назначените служители се предвижда да бъде възстановявани от Техническата помощ на съответните програми. В допълнение, предложеното ПМС е основание за стартиране на процеса по разработване на системите за управление и контрол и впоследствие и на самото изпълнение на горепосочените Интеррег програми. **1. Проблем/проблеми за решаване:** * 1. *Кратко опишете проблема/проблемите и причините за неговото/тяхното възникване. По възможност посочете числови стойности.*

**Проблем 1 „Липса на нормативен акт, регламентиращ реда за назначаване на персонал в съвместните структури за управление и изпълнение на програмите за европейско териториално сътрудничество, в които България участва в периода 2021-2027 г. “**Съгласно чл. 69, т. 1 от Регламент (ЕС) 2021/1060 (CPR) на Европейския парламент и на Съвета от 24 юни 2021 година държавите-членки следва да разполагат със системи за управление и контрол на своите програми и да гарантират тяхното функциониране в съответствие с принципа на доброто финансово управлениеВ тази връзка, съгласно чл. 46, т. 2 от Регламент (ЕС) 2021/1059 (Интеррег) на Европейския парламент и на Съвета от 24 юни 2021 година Управляващият орган, след консултация с държавите-членки и, когато е приложимо, с трети държави, участващи в програмата Интеррег, създава съвместен секретариат, като персоналът отчита партньорството по програмата. Един или повече клонове на съвместния секретариат (информационни звена) могат да бъдат създадени в една или повече страни партньори, за да изпълняват задачите си по-близо до потенциалните бенефициенти и заинтересовани страни. През програмния период 2021-2027 г., аналогично на предходните два програмни периода, в съответствие с т.11, буква „в“ от РМС № 712 от 2020 г. следва да бъдат създадени три Съвместни секретариата по трансграничните програми между България и съответно Сърбия, Република Северна Македония и Турция, където МРРБ, чрез дирекция УТС, се явява Управляващ орган. Съвместните секретариати подпомагат Управляващия орган и Комитета за наблюдение при изпълнението на функциите им, извършват технически мониторинг на проекти, предоставят медиация за намиране на партньорства, осигуряват обучения и указанията в процеса на изпълнение. През периода 2014-2020 г. броят на служителите (съответно броят на сключените трудови договори) във всеки от секретариатите варираше в рамките на 4 до 6 експерти, в т.ч. един чуждестранен експерт по публичност от партниращата по съответната програма държава.Информационните звена, които се предвижда да се създадат, са по програмите за ТГС на България с Гърция и Румъния, като те на свой ред, изпълняват подкрепящи функции на територията на Република България в случаите, когато секретариатът на съответната програма е разположен на територията на другата държава. Те съдействат на българските партньори в проекти чрез разяснителни кампании, медиация за намиране на партньорства, обучения и указания. През периода 2014-2020 г. броят на служителите във всяко звено варираше в рамките на 2 до 5 експерти.Служителите в горепосочените структури са извън щата на МРРБ, като подборът им за предходните два програмни периода се извърши при условия и по ред, определени с методика, одобрена от министъра на регионалното развитие и благоустройството или от упълномощено от него длъжностно лице, при спазване на разпоредбите за назначаване на служители по действащото трудово законодателство. Приемането от Министерския съвет на предложения нормативен акт е основание за стартиране на процеса по разработване на посочената Методиката за програмен период 2021-2027 г. (в съответствие с чл. 3 (1) от Постановлението предмет на настоящата оценка), съдържаща всички процедури, относно реда, условията и изискванията при назначаване на служители на трудов договор за периода 2021-2027 г., в т. ч. необходимата експертиза и квалификация. **Проблем 2 „Липса на нормативен акт, определящ системата и начина за осъществяване първо ниво на контрол на българските бенефициенти по програмите за териториално сътрудничество на Европейския съюз, в които Република България участва за периода 2021 – 2027 г.“**Чл. 46, т. 3 от Регламент (ЕС) 2021/1059 (Интеррег) на Европейския парламент и на Съвета от 24 юни 2021 година гласи, че проверките на управлението (верификацията), посочени в точка (а) на член 74 (1) от Регламент (ЕС) 2021/1060 (CPR), следва да бъдат извършени чрез определяне от всяка държава-членка на орган или лице, отговорно за тази проверка на нейна територия („контрольор“). В допълнение съгласно чл. 46, т. 8 от същия Регламент, всяка държава-членка, трета държава и/или страна партньор определят като контрольор национален или регионален орган, частна организация, или физическо лице.През програмен период 2014-2020 г., дирекция „Управление на териториалното сътрудничество“ към МРРБ, в качеството си на Управляващ орган по програмите за ТГС между България и съответно Сърбия, Република Северна Македония и Турция, прилага система за Първо ниво на контрол (ПНК) за верифициране на разходите на българските партньори, участващи в проекти по тези програми, чрез сформиране на звено извън щата на МРРБ. По останалите програми Интеррег се прилага децентрализирана система за ПНК чрез външни контрольори (физически или юридически лица). Във връзка с изтичане на договорите на външните фирми, избрани по реда на ЗОП да извършват ПНК по програми Интеррег Гърция-България и Румъния-България, се предвижда звеното за ПНК да поеме техните функции чрез увеличаване на числения му състав. За програмен период 2014-2020 г. Звеното стартира с 10 експерти, като се предвижда в края на периода да достигне 20 служители, които да могат да поемат очакваните верификации. За програмен период 2021-2027 г., в съответствие с т.11, буква „в“ от РМС № 712 от 2020 г. звеното ще стартира своята работа с преназначаване на служителите, като в зависимост от прогнозния брой верификации и наличния по програмите финансов ресурс, ще се прецени необходимостта от наемане на допълнителни контрольори.Служителите в Звеното за ПНК са извън щата на МРРБ, като подборът им се извърши при условия и по ред, определени с методика, одобрена от министъра на регионалното развитие и благоустройството или от упълномощено от него длъжностно лице, при спазване на разпоредбите за назначаване на служители по действащото трудово законодателство. Приемането от Министерския съвет на предложения нормативен акт е основание за стартиране на процеса по разработване на посочената Методиката за програмен период 2021-2027 г. (в съответствие с чл. 8, ал. 2 от проекта на постановлението, предмет на настоящата оценка), съдържаща всички процедури, относно реда, условията и изискванията при назначаване на служители на трудов договор за периода 2021-2027 г., в т. ч. необходимата експертиза и квалификация.**Проблем 3 „Липса на нормативен акт, определящ реда за назначаване/наемане на допълнителен персонал по програмите за териториално сътрудничество на Европейския съюз, в които Република България участва за периода 2021 – 2027 г.“**Не на последно място, към функциите на дирекция УТС, в качеството й на Управляващ/Национален орган по програмите за териториално сътрудничество през новия програмен период, се добавя координацията и управлението на нови инструменти, каквито са трансграничните стратегии за интегрирани инвестиции за териториално развитие (съгласно чл. 20 от Регламент (ЕС) 2021/1059 (Интеррег) на Европейския парламент и на Съвета от 24 юни 2021 година) и инструменти за финансиране на малки проекти (фонд за малки проекти, съгласно чл. 25 от Регламент (ЕС) 2021/1059 (Интеррег) на Европейския парламент и на Съвета от 24 юни 2021 година). Тези нови функции изискват укрепване на капацитета на Управляващия/Националния орган чрез наемането на допълнителен персонал извън щата на МРРБ със специфични познания в областта на прилагане на новите инструменти и подходи за управление на програмите териториално сътрудничество, с оглед ефективното им изпълнение. Броят на допълнително наетите служители, както и продължителността на трудовите им договори, ще бъдат определени в зависимост от прилаганите инструменти и наличния по съответната програма финансов ресурс.Подборът ще се извърши при условия и по ред, определени с методика, одобрена от министъра на регионалното развитие и благоустройството или от упълномощено от него длъжностно лице, при спазване на разпоредбите за назначаване на служители по действащото трудово законодателство. Приемането от Министерския съвет на предложения нормативен акт е основание за стартиране на процеса по разработване на посочената Методиката за програмен период 2021-2027 г. (в съответствие с чл. 12 от Постановлението предмет на настоящата оценка), съдържаща всички процедури, относно реда, условията и изискванията при назначаване на служители на трудов договор за периода 2021-2027 г., в т.ч. необходимата експертиза и квалификация.* 1. *Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*

Проблемите не могат да бъдат решени чрез промяна в организацията на работа, тъй като без правно основание няма възможност да бъдат назначени задължителните структури, подпомагащи изпълнението на Интеррег програмите за периода 2021-2027 г. Без наличие на надеждна система за управление и контрол, стартиране на програмите е невъзможно, като всяка забава поставя под риск навременното им изпълнение. * 1. *Посочете защо действащата нормативна рамка не позволява решаване на проблема/проблемите.*

Проблемите не могат да се решат в рамките на съществуващото законодателство, тъй като за всеки програмен период се приема нова законодателната рамка, отговаряща на променените изисквания и клаузи, залегнали в съответните Регламенти на ЕС. Законодателната рамка за програмен период 2021-2027 е различна от настоящата и предполага приемането на нови и актуални нормативни актове. Действащото в момента Постановление № 247 на Министерския съвет от 2014 г. за определяне на условията и реда за назначаване на български и чуждестранни граждани в съвместните структури за подпомагане на изпълнението и за определяне на системата за осъществяване на първо ниво на контрол по програмите за териториално сътрудничество на Европейския съюз, в които Република България участва за периода 2014 - 2020 г. (ПМС № 247 от 2014 г.), е валидно за периода 2014-2020 и не може да се приложи за новия програмен период. Също така, законодателната рамка на ниво ЕС е изцяло нова за периода 2021-2027 г.* 1. *Посочете задължителните действия, произтичащи от нормативни актове от по-висока степен или актове от правото на ЕС.*

Регламент (ЕС) 2021/1059 на Европейския парламент и на Съвета от 24 юни 2021 година относно специфични разпоредби за целта на европейското териториално сътрудничество (Интеррег), с подкрепата на Европейския фонд за регионално развитие и инструменти за външно финансиране:* Съгласно чл. 46, т. 2 Управляващият орган, след консултация с държавите членки и, когато е приложимо, с трети държави или партньорски държави, участващи в програмата по Интеррег, създава съвместен секретариат, с персонал, по отношение на който се взема предвид партньорството по програмата.
* Съгласно чл. 46, т. 3 държавата-членка и партньорската държава, участващи в програмата по Интеррег, могат да решат, че проверките на управлението по член 74, параграф 1, буква а) от Регламент (ЕС) 2021/1060 трябва се извършват чрез определянето на орган или лице, отговарящо за тази проверка на нейна територия („контрольор“).
* Съгласно чл. 46, т. 8, всяка държава-членка, трета държава и/или страна партньор определят като контрольор национален или регионален орган, частна организация, или физическо лице.

*1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?* Не са извършвани последващи оценки или анализи на нормативния акт. |
| **2. Цели:**Основната цел на постановлението е да се осигури навременното стартиране и успешно изпълнение на програмите за териториално сътрудничество за програмен период 2021-2027 г. В тази връзка се поставят няколко подцели:1. Регламентиране реда за назначаване на персонал в съвместните структурите и техни клонове (информационни звена), за управление и изпълнение на програмите за европейско териториално сътрудничество.
2. Определяне системата и начина за осъществяване първо ниво на контрол на българските бенефициенти по различните програмите за териториално сътрудничество
3. Определяне реда за назначаване/наемане на допълнителен персонал за обезпечаване на висококвалифицирана експертиза, свързана с изпълнение на трансграничните стратегии за интегрирани инвестиции и прилагане на инструмента *Фонд за малки проекти*.

*Посочете определените цели за решаване на проблема/проблемите, по възможно най-конкретен и измерим начин, включително индикативен график за тяхното постигане. Целите е необходимо да са насочени към решаването на проблема/проблемите и да съответстват на действащите стратегически документи.* |
| **3. Заинтересовани страни:** **Пряко заинтересовани страни:**С приемането от Министерския съвет на нормативния акт ще се даде възможност за стартиране на програмите за европейско териториално сътрудничество, от което най-заинтересовани са българските потенциални бенефициенти. В допълнение, това ще окаже и въздействие върху структурите, свързани с управлението и изпълнението на програмите (дирекция УТС, Съвместни секретариати, информационни звена и Звено за първо ниво на контрол), както и върху кандидатите за постъпване на работа в тези звена на администрацията на МРРБ. За програмен период 2014-2020 г. общата численост на горепосочените структури достигна 90 души.**Косвено заинтересовани страни:**Приемането на акт ще окаже косвено въздействие върху двустранните и многостранните отношения на България с партниращите й по програмите държави, респективно институции и организации от тези държави. *Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна частична оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).* |
| **4. Варианти на действие. Анализ на въздействията:**Идентифицирани са следните варианти на действие: Вариант 1 – Без действие;Вариант 2 – Приемане на ПМС; Вариант 3 - Нерегулаторна намеса (запазване на съществуващата нормативна уредба, като се предвидят мерки, които не са свързани с промени в нормативната уредба). |
| **4.1. По проблем 1, 2 и 3:** |
| **Вариант 1 „Без действие“:****Описание:**Вариант 1 означава да не се предприемат никакви действия. Няма да бъдат приети правила за назначаване на български и чуждестранни лица за подпомагане на структурите за управление и изпълнение на програмите за европейско териториално сътрудничество (Интеррег), в които България участва за периода 2021-2027 г., както и определяне на системата и начина за осъществяване първо ниво на контрол по съответната програма.**Положителни (икономически/социални/екологични) въздействия:**При изготвянето на настоящата оценка не са идентифицирани положителни въздействия по отношение на нито една от заинтересованите страни при прилагането на Вариант 1. *(върху всяка заинтересована страна/група заинтересовани страни)***Отрицателни (икономически/социални/екологични) въздействия:**Този вариант на действие ще се отрази негативно на всички програми Интеррег, в които България участва, тъй като от една страна двустранните програми за трансгранично сътрудничество не могат да стартират без наличието на задължителните съвместни структури за изпълнението им, а от друга страна участието на България в многостранните Интеррег програми ще бъде невъзможно поради липса на надеждна система за управление и контрол. Това от своя страна ще доведе до неусвояване и загуба на значителен финансов ресурс, респективно ще въздейства негативно и на финансовите интереси на България. В тази връзка, най-потърпевши ще бъдат българските бенефициенти по програмите, както и структурите (дирекция УТС, Съвместни секретариати, Звено за първо ниво на контрол и Информационни звена), свързани с управлението и изпълнението на програмите за европейско териториално сътрудничество.В допълнение, този вариант ще има негативно отражение при изпълнение на политиките на министерството, свързани с прилагането на териториален подход за развитие на регионите. *(върху всяка заинтересована страна/група заинтересовани страни)***Специфични въздействия:**Прилагането на Вариант 1 няма специфични въздействия.**Въздействия върху малките и средните предприятия:** Прилагането на Вариант 1 няма да окаже въздействия върху малките и средните предприятия.**Административна тежест:** Прилагането на Вариант 1 няма да повлияе върху административната тежест.*1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.**1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)***Вариант 2 „Приемане на ПМС“:****Описание:**Вариант 2 означава да се приеме Постановление на Министерския съвет, с което да бъдат определени редът и условията за назначаване на български и чуждестранни граждани в структурите, подпомагащи управлението и изпълнението на програмите за европейско териториално сътрудничество, в които България участва в периода 2021-2027 г. За новия период е предложен ред за назначаване аналогичен на постановленията, действащи през предходните програмни периоди, а именно Постановление № 214 на Министерския съвет от 2009 г. за определяне на условията и реда за назначаване на български и чуждестранни граждани в съвместните технически секретариати и в информационните звена по програмите за трансгранично сътрудничество, в които Република България участва, за периода 2007 – 2013 г. и ПМС № 247 от 2014 г. (за периода 2014-2020). Подборът на лицата се извършва при условия и ред, определени в методика, одобрена от министъра на регионалното развитие и благоустройството или упълномощено от него длъжностно лице. С приемане на настоящото ПМС ще се създаде необходимата правна рамка, осигуряваща организация на работата на българска територия, както и въвеждане на системи за управление и контрол отговарящи на принципа за добро финансово управление в съответствие с европейските стандарти.**Положителни (икономически/социални/екологични) въздействия:**С приемането на ПМС ще се даде възможност за пълноценно функциониране на системите за управление и контрол, а оттам и навременно стартиране и успешно изпълнение на програмите за териториално сътрудничество, както и равноправно участие на българските кандидати. Наличието на висококвалифициран експертен капацитет ще доведе до разработването на ясни, опростени и ефективни правила за изпълнение на мерки по приоритетите на съответните програми. Като следствие, това ще осигури достъп на класираните бенефициенти до своевременно получаване на безвъзмездна финансова помощ и ще се опрости процедурите при изпълнение и докладване на планираните инвестиции. *(върху всяка заинтересована страна/група заинтересовани страни)***Отрицателни (икономически/социални/екологични) въздействия:**При изготвянето на настоящата оценка не са идентифицирани отрицателни въздействия по отношение на нито една от заинтересованите страни при прилагането на Вариант 2. *(върху всяка заинтересована страна/група заинтересовани страни)***Специфични въздействия:**Прилагането на Вариант 2 няма специфични въздействия. **Въздействия върху малките и средните предприятия:** Прилагането на Вариант 2 няма да окаже въздействия върху малките и средните предприятия.**Административна тежест:**Прилагането на Вариант 2 няма да повлияе върху административната тежест. *(въздействията върху малките и средните предприятия; административна тежест)**1.1. Опишете качествено (при възможност – и количествено) всички значителни потенциални икономически, социални и екологични* *въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.**1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)***Вариант 3 „Нерегулаторна намеса“:****Описание:**Вариант 3 означава да се запази съществуващата нормативна уредба, като се приложат нерегулаторни мерки. В конкретния случай този вариант не може да бъде реализиран, тъй като гореописаните действия не могат да се осъществят чрез саморегулиране от нито една от заинтересованите страни. **Положителни (икономически/социални/екологични) въздействия:**Вариант 3 няма да има положително въздействие за нито една от заинтересованите страни, тъй като нерегулативната намеса не би могла да осигури постигане на заложените цели.. *(върху всяка заинтересована страна/група заинтересовани страни)***Отрицателни (икономически/социални/екологични) въздействия:**Прилагането на Вариант 3 означава отсъствие на нормативна регулация за наемане на задължителния и допълнителен персонал в структурите на програмите, както и определяне системите за управление и контрол. В тази връзка, Вариант 3 ще доведе до блокиране участието на България във всички Интеррег програми през програмен период 2021-2027 г. *(върху всяка заинтересована страна/група заинтересовани страни)***Специфични въздействия:**Прилагането на Вариант 3 няма специфични въздействия.**Въздействия върху малките и средните предприятия:** Прилагането на Вариант 3 няма да окаже въздействие върху малките и средни предприятия.**Административна тежест:** Прилагането на Вариант 3 няма да повлияе върху административната тежест. *(въздействията върху малките и средните предприятия; административна тежест)**1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.**1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)* |
| **5. Сравняване на вариантите:****Степени на изпълнение по критерии:** 1) висока; 2) средна; 3) ниска.**5.1. По проблем 1:**

|  |  |  |  |
| --- | --- | --- | --- |
|  | **Вариант 1** **„Без действие“** | **Вариант 2** | **Вариант 3** |
| ***Ефективност*** | Цел 1: Регламентиране реда за назначаване на персонал в съвместните структурите и техни клонове (информационни звена), за управление и изпълнение на програмите за европейско териториално сътрудничество. | 3 | 1 | 3 |
| ***Ефикасност*** | Цел 1: Регламентиране реда за назначаване на персонал в съвместните структурите и техни клонове (информационни звена), за управление и изпълнение на програмите за европейско териториално сътрудничество. | 3 | 1 | 3 |
| ***Съгласуваност*** | Цел 1: Регламентиране реда за назначаване на персонал в съвместните структурите и техни клонове (информационни звена), за управление и изпълнение на програмите за европейско териториално сътрудничество. | 3 | 1 | 3 |

**5.1. По проблем 2:**

|  |  |  |  |
| --- | --- | --- | --- |
|  | **Вариант 1** **„Без действие“** | **Вариант 2** | **Вариант 3** |
| ***Ефективност*** | Цел 2: Определяне системата и начина за осъществяване първо ниво на контрол на българските бенефициенти по различните програмите за териториално сътрудничество | 3 | 1 | 3 |
| ***Ефикасност*** | Цел 2: Определяне системата и начина за осъществяване първо ниво на контрол на българските бенефициенти по различните програмите за териториално сътрудничество | 3 | 1 | 3 |
| ***Съгласуваност*** | Цел 2: Определяне системата и начина за осъществяване първо ниво на контрол на българските бенефициенти по различните програмите за териториално сътрудничество | 3 | 1 | 3 |

**5.1. По проблем 3:**

|  |  |  |  |
| --- | --- | --- | --- |
|  | **Вариант 1** **„Без действие“** | **Вариант 2** | **Вариант 3** |
| ***Ефективност*** | Цел 3: Определяне реда за назначаване/наемане на допълнителен персонал за обезпечаване на висококвалифицирана експертиза, свързана с изпълнение на трансграничните стратегии за интегрирани инвестиции и прилагане на инструмента Фонд за малки проекти | 3 | 1 | 3 |
| ***Ефикасност*** | Цел 3: Определяне реда за назначаване/наемане на допълнителен персонал за обезпечаване на висококвалифицирана експертиза, свързана с изпълнение на трансграничните стратегии за интегрирани инвестиции и прилагане на инструмента Фонд за малки проекти | 3 | 1 | 3 |
| ***Съгласуваност*** | Цел 3: Определяне реда за назначаване/наемане на допълнителен персонал за обезпечаване на висококвалифицирана експертиза, свързана с изпълнение на трансграничните стратегии за интегрирани инвестиции и прилагане на инструмента Фонд за малки проекти | 3 | 1 | 3 |

*1.1. Сравнете вариантите чрез сравняване на ключовите им положителни и отрицателни въздействия.**1.2. Посочете степента, в която вариантите ще изпълнят определените цели, съгласно основните критерии за сравняване на вариантите:**ефективност, чрез която се измерва степента, до която вариантите постигат целите на предложението;**ефикасност, която отразява степента, до която целите могат да бъдат постигнати при определено ниво на ресурсите или при най-малко разходи;**съгласуваност, която показва степента, до която вариантите съответстват на действащите стратегически документи.* |
| **6. Избор на препоръчителен вариант:****По проблем 1, 2 и 3: Вариант 2 „ Приемане на ПМС“**Вариант 2 е препоръчителен Вариант на действие спрямо решаването на посочения проблем. Аргументите за това са свързани със следното:1. Вариант 2 се отличава с най-висока степен на ефективност, във връзка с неговата целесъобразност и с най-висок потенциал за пълноправното участие на България в програмите Интеррег.
2. Вариант 2 се характеризира с най-висока степен на ефикасност сред идентифицираните варианти на действие, с оглед ефекта за заинтересованите страни.
3. Вариант 2 съдържа най-голям потенциал за изпълнение на държавната политика, насочена към осъществяване на националните стратегически цели и приоритети относно регионалната политика и ефективното използване на средствата от ЕС. В тази връзка той се отличава с най-висока степен на съгласуваност.

*Посочете препоръчителните варианти за решаване на поставения проблем/проблеми.* |
| **6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):**Прилагането на Вариант 2 „Приемане на Постановлението“ няма да окаже въздействие по отношение на административната тежест.*1.1. Изборът следва да е съотносим с посочените специфични въздействия на препоръчителния вариант за решаване на всеки проблем.**1.2. Ако се предвижда въвеждането на такса, представете образуването на нейния размер съгласно Методиката по чл. 7а от Закона за ограничаване на административното регулиране и административния контрол върху стопанската дейност.* |
| **6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?***1.1. Изборът следва да е съотносим с посочените специфични въздействия на избрания вариант.**1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).**1.3. Мотивирайте създаването на новия регулаторен режим съгласно изискванията на чл. 3, ал. 4 от Закона за ограничаване на административното регулиране и административния контрол върху стопанската дейност.**1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.**1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.**1.6. В случай че се изменят регулаторни режими или административни услуги, посочете промяната.* |
| **6.3. Създават ли се нови регистри от прилагането на препоръчителния вариант (включително по отделните проблеми)?***Когато отговорът е „Да“, посочете регистрите, които се създават и по какъв начин те ще бъдат интегрирани в общата регистрова инфраструктура.* |
| **6.4. По какъв начин препоръчителният вариант въздейства върху микро-, малките и средните предприятия (МСП)** **(включително по отделните проблеми)?***Изборът следва да е съотносим с посочените специфични въздействия на препоръчителния вариант.* |
| **6.5. Потенциални рискове от прилагането на препоръчителния вариант (включително по отделните проблеми):**Не са налице потенциални рискове от прилагането на Вариант 2.*Посочете възможните рискове от прилагането на препоръчителния вариант, различни от отрицателните въздействия, напр. възникване на съдебни спорове и др.* |
| **7. Консултации:***Посочете основните заинтересовани страни, с които са проведени консултации. Посочете резултатите от консултациите, включително на ниво ЕС: спорни въпроси, многократно поставяни въпроси и др.*Провеждането на обществени консултации се осъществява по чл. 26 от Закона за нормативните актове.*Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури.* |
| **8. Приемането на нормативния акт произтича ли от правото на Европейския съюз?**Приемането на нормативния акт не произтича от правото на Европейския съюз.*1.1. Посочете изискванията на правото на Европейския съюз, включително информацията по т. 6.2 и 6.3, дали е извършена оценка на въздействието на ниво Европейски съюз, и я приложете (или посочете връзка към източник).**1.2. Изборът трябва да съответства на посоченото в раздел 1, съгласно неговата т. 1.5.*  |
| **9. Изисква ли се извършване на цялостна предварителна оценка на въздействието поради очаквани значителни последици?***(преценка съгласно чл. 20, ал. 3, т. 2 от Закона за нормативните актове)* |
| **10. Приложения:**неприложимо*Приложете необходимата допълнителна информация и документи.* |
| **11. Информационни източници:*** Регламент (ЕС) 2021/1060 на Европейския парламент и на Съвета от 24 юни 2021 година за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика;
* Регламент (ЕС) 2021/1059 на Европейския парламент и на Съвета от 24 юни 2021 година относно специалните разпоредби за цел „Европейско териториално сътрудничество“ (Интеррег), подкрепяна от Европейския фонд за регионално развитие и инструменти за външно финансиране
* Постановление № 247 на Министерския съвет от 2014 г. за определяне на условията и реда за назначаване на български и чуждестранни граждани в съвместните структури за подпомагане на изпълнението и за определяне на системата за осъществяване на първо ниво на контрол по програмите за териториално сътрудничество на Европейския съюз, в които Република България участва за периода 2014 - 2020 г.
* Постановление № 214 на Министерския съвет от 2009 г. за определяне на условията и реда за назначаване на български и чуждестранни граждани в съвместните технически секретариати и в информационните звена по програмите за трансгранично сътрудничество, в които Република България участва, за периода 2007 – 2013 г.
* Решение на № 712 на Министерския съвет от 2020 г. за определяне на структурите, отговорни за управлението, контрола, отчетността, координацията и одита на програмите, съфинансирани от Европейския фонд за регионално развитие, Европейския социален фонд+, Кохезионния фонд, Европейския фонд за морско дело, рибарство и аквакултури, Фонда за справедлив преход, Европейския фонд за гарантиране на земеделието, Европейския земеделски фонд за развитие на селските райони, Фонд „вътрешна сигурност”, Фонд „Убежище и миграция“ и Инструмента за финансово подпомагане на управлението на границите и за визите като част от Фонда за интегрирано управление на границите за програмен период 2021-2027 г., и програмите за сътрудничество, в които Република България участва за програмен период 2021–2027 г.

*Посочете изчерпателен списък на информационните източници, които са послужили за оценка на въздействията на отделните варианти и при избора на вариант за действие: регистри, бази данни, аналитични материали и др.* |
| **12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:****Име и длъжност:** Десислава Георгиева, директор на дирекция „Управление на териториалното сътрудничество“, Министерство на регионалното развитие и благоустройството.**Дата:** 11.08.2021 г.**Подпис:**  |